Il-Kunsill adotta deċiżjoni li tawtorizza azzjoni ta' stabbilizzazzjoni fir-reġjuni fiċ-ċentru tal-Mali, fil-provinċji ta' Mopti u Segou . Bi tweġiba għall-istedina tal-awtoritajiet maljani, l-Unjoni Ewropea (UE) ser tistazzjona tim ta' esperti biex jappoġġa l-politiki u l-pjanijiet nazzjonali maljani bl-għan li jiġi miġġieled in-nuqqas ta' sigurtà dejjem akbar u sabiex tiġi stabbilita mill-ġdid u tiġi żviluppata l-amministrazzjoni ċivili f'dawn ir-reġjuni. L-objettiv prinċipali tal-azzjoni huwa li tikkontribwixxi lejn il-konsolidament tad-demokrazija, l-istat tad-dritt, id-drittijiet tal-bniedem u l-ugwaljanza bejn is-sessi, u li tappoġġahom, filwaqt li ssaħħaħ il-governanza ġenerali f'dan ir-reġjun għall-benefiċċju tal-popolazzjonijiet lokali. Il-kompitu tat-tim ta' stabilizzazzjoni tal-UE ser ikun li jagħti pariri lill-awtoritajiet maljani f'Mopti u Segou, dwar kwistjonijiet ta' , u li jappoġġa l-ippjanar u l-implimentazzjoni mill-awtoritajiet maljani ta' attivitajiet li għandhom fil-mira tagħhom ir-ritorn tal-amministrazzjoni ċivili u tas-servizzi bażiċi fir-reġjun. Fost l-oħrajn, it-tim ser ikun jista' jappoġġa djalogu msaħħaħ bejn l-awtoritajiet maljani u l-popolazzjonijiet lokali. It-tim ta' stabilizzazzjoni ser ikun magħmul minn u għandu baġit ta' għal fażi operattiva inizjali ta' sena. Huwa ser ikun ibbażat fi ħdan id-delegazzjoni tal-UE fil-Mali u ser jopera f'Bamako, Mopti u Segou. L-azzjoni tikkomplementa dawk tad-delegazzjoni tal-UE fil-Mali u dawk tal-missjonijiet tal-PSDK li huma stazzjonati fil-pajjiż, EUCAP Sahel Mali u EUTM Mali, u tifforma parti mill-approċċ integrat tal-UE fil-Mali. It-tim ta' stabilizzazzjoni ser jaħdem ukoll f'kooperazzjoni mill-qrib mal-atturi internazzjonali l-oħra fir-reġjun, b'mod partikolari l-missjoni multidimensjonali integrata tan-Nazzjonijiet Uniti għall-istabbilizzazzjoni fil-Mali (MINUSMA). Din l-azzjoni ta' stabbilizzazzjoni ġiet deċiża mill-Kunsill abbażi tat-Trattat dwar l-Unjoni Ewropea li jipprevedi li "meta s-sitwazzjoni internazzjonali teħtieġ azzjoni operattiva mill-Unjoni, l-Kunsill għandu jadotta d-deċiżjonijiet meħtieġa. Huma għandhom jistabbilixxu l-objettivi tagħhom, l-ambitu, il-mezzi li għandhom ikunu magħmula disponibbli għall-Unjoni, jekk meħtieġ it-tul ta' żmien tagħhom, u l-kondizzjonijiet għall-implementazzjoni tagħhom." Din hija l-ewwel darba li deċiżjoni tal-Kunsill ġiet adotta f'dan il-qafas. Id-deċiżjoni ġiet adottata mill-Kunsill permezz ta' proċedura bil-miktub. Id-delegazzjoni tal-UE għall-Mali Din ir-riżorsa bħalissa hi disponibbli biss bil-lingwa jew il-lingwi li ġejjin: